पाएं अपने शहर की ताज़ा ख़बरें और फ्री ई-पेपरडाउनलोड करें
नगर पालिका सभागार में कोविड-19 सर्वे दल नगर पालिका क्षेत्र टोडारायसिंह की बैठक बुधवार को उपखंड अधिकारी रूबी अंसार की अध्यक्षता में आयोजित की गई। जिसमें कोविड-19 की दूसरी लहर से बचने के उपायों से जनता को जागरूक करने के सर्वे दल को निर्देश दिए गए। इस अवसर पर एसडीएम रूबी अंसार ने सर्वे दल के कार्मिकों को कोविड-19 की दूसरी लहर के दुष्प्रभावों के बारे में लोगों को जागरूक करने के लिए प्रेरित करने को कहा। जिसमें बताया कि सर्दी जुकाम से पीड़ित व्यक्तियों को घर पर ही रहना है। उनके लिए घर पर ही आंगनबाड़ी कार्यकर्ताओं द्वारा दवाओं के किट उपलब्ध करवाई जाएगी।
कोविड-19 की दूसरी लहर में व्यक्ति को विशेष सावधानी बरतनी है। खास कर घर से बाहर नहीं निकलना, कोई भी सामाजिक कार्यक्रम आयोजित नहीं करना, न ही समारोह में शामिल होना। विशेषकर शादी ब्याह स्थगित करे। सोशल डिस्टेंस व मास्क पहनने का विशेष ध्यान रखे। बिना कारण घर के बाहर नहीं निकलने आदि की जानकारी दी। सर्वे दल प्रभारियों को मुस्तैदी से काम करने की भी हीदायत दी गई। उन्होंने बताया कि इस वैश्विक महामारी से लड़ने में आमजन की भागीदारी अपेक्षित है। सर्वे दल प्रभारी जगदीश टांडी ने भी आवश्यक जानकारी मुहैया कराई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn